Ingredjenti Għall- Cupcakes 210g dqiq self-raising 150g bajd 128g zokkor 120g marġerina qoxra ta' lumija maħkuka ftit essenza tal-vanilja Għall-Ixkuma 200g zokkor caster (jew castor ) 100g abjad tal-bajd 1⁄2 kuċċarina cream of tartar Qiegħed il-marġerina u z-zokkor ġo skutella u ħaddem tajjeb sakemm it-taħlita tiġi bajdanija u kremuża. Tista' tuża beater tal-elettriku. Żid l-essenza tal-vanilja u l-qoxra tal-lumija maħkuka u erġa' ħawwad. Ixgħel il-forn 200 0 C, gass numru 6. Qiegħed forom tal-fojl tal- cupcakes fuq dixx tal-forn. Ofsoq il-bajd waħda, waħda. Żidhom mat-taħlita u ħawwad tajjeb. Għarbel id-dqiq u żidu ftit, ftit mat-taħlita filwaqt li tħawwad il-ħin kollu. Żid mgħarfa ħalib jekk tara li t-taħlita hi xi ftit xotta. Imla tliet kwarti minn kull forma b'din it-taħlita. Aħmi fil-forn għal madwar 15-20 minuta. Ħalli l -cupcakes jiksħu tajjeb. Ixgħel il-forn 200 0 C, gass numru 6. Agħmel l-abjad tal-bajd fi skutella u ħabbtu sakemm jogħla sew. Żid 100g zokkor u l- cream of tartar u kompli ħawwad. Żid il-bqija taz-zokkor u kompli ħawwad sakemm tikseb xkuma tajba. Daħħal ġol-forn jaħraq sakemm l-ixkuma tieħu kulur dehbi. Tista' tuża blowlamp apposta għall-ħelu, dejjem jekk għandek, minflok iddaħħalhom fil-forn. Nota: Jekk trid li jkollok cupcakes differenti tista' żżid xi wieħed minn dawn l-ingredjenti: ċirasa, konfettura, sultana jew chocolate chips . Tista' tagħmilhom taċ-ċikkulata billi tneħħi 25g dqiq u minfloku tagħmel 25g trab taċ-ċikkulata.